Diari Oficial de la Generalitat Valenciana


Sumari del DOGV 8160, del 31-10-2017 (2017/9542)

CORRECCIÓ d'errades de la Resolució de 16 de desembre de 2016, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs, durant el curs acadèmic 2014-2015, estudis d'educació universitària en les universitats públiques i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9542


Data del document
:   19-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 16 de desembre de 2016, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades als qui hagen conclòs, durant el curs acadèmic 2014-2015, estudis d'educació universitària en les universitats públiques i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV). [2017/9542]  
  
Mitjançant la Resolució de 16 de desembre de 2016, de la directora general d'Universitat, Investigació i Ciència (DOGV 7946, 29.12.2016), es concedeixen beques per a la promoció de l'excel·lència acadèmica destinades als qui hagen conclòs durant el curs acadèmic 2014-2015, estudis d'educació universitària en les universitats públiques i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (ISEACV).  
  
En data 2 d'octubre de 2017, el Vicerectorat d'Estudis de Grau i Política Lingüística de la Universitat de València informa que, per error, no van incloure en la proposta remesa a aquesta direcció general per a l'elaboració de la Resolució de 16 de desembre abans esmentada, relativa a l'alumnat amb dret a l'expedició del diploma acreditatiu de la seua excel·lència acadèmica, Pablo Jover Ortega, alumne que va obtindre la millor nota en els estudis de grau d'Informació i Documentació en la promoció 2014-2015, i que si bé va renunciar a la realització del màster o curs de formació li corresponia un diploma acreditatiu de la seua excel·lència acadèmica, de conformitat amb l'article 3 de l'Ordre 23/2016, de 10 de juny, de la Conselleria d'Educació, Investigació, Cultura i Esport.  
En conseqüència, és procedent la seua esmena, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, i publicar a continuació l'oportuna rectificació:  
  
Primer  
Incloure en l'annex III de la Resolució de 16 de desembre de 2016, de la directora general d'Universitat, Investigació i Ciència, Pablo Jover Ortega, amb DNI 71197097Z, grau d'Informació i Documentació per la Universitat de València, en haver renunciat a la realització d'un màster o curs de formació.  
  
Segon  
Concedir a Pablo Jover Ortega un diploma acreditatiu de la seua excel·lència acadèmica, d'acord amb el que estableix l'article 3 de l'Ordre 23/2016, de 10 de juny, de la Conselleria d'Educació, Investigació, Cultura i Esport.  
  
Tercer  
Ordenar la publicació de la present correcció d'errades de la Resolució de 16 de desembre de 2016 en el Diari Oficial de la Generalitat Valenciana.  
  
Quart  
La present correcció d'errades produirà efectes el mateix dia de la seua firma.  
  
Contra aquesta correcció d'errades, que posa fi a la via administrativa, podrà interposar-se amb caràcter potestatiu recurs de reposició davant del conseller d'Educació, Investigació, Cultura i Esport en el termini d'un mes comptat des de l'endemà de publicar-se, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2017.- La directora general d'Universitat, Investigació i Ciència: Josefina Bueno Alonso.